|  |  |
| --- | --- |
|  |  |
|  |  |

Obec Trnovo v zmysle § 4 ods. 3 písm. g) a § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a v zmysle § 36 ods. 9. písm. c) zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (ďalej len „zákon") vydáva tento

**všeobecne záväzné nariadeniE**

**obce t r N O V O**

**č . 1/2015**

**o núdzovom zásobovaní pitnou vodou**

**v období krízovej situácie a zneškodňovaní a vyprázdňovaní obsahu domových žúmp**

toto všeobecne záväzné nariadenie upravuje spôsob náhradného zásobovania pitnou vodou a spôsob zneškodňovania obsahu žúmp na území Obce Trnovo:

**§ 1**

**Úvodné ustanovenia**

Toto všeobecne záväzné nariadenie upravuje :

1. práva a povinnosti zásobovateľa, ktorý spôsob núdzového zásobovania pitnou vodou vykonáva,
2. práva a povinnosti konečného spotrebiteľa núdzového zásobovania pitnou vodou, / ďalej len spotrebiteľ /
3. spôsob a režim núdzového zásobovania pitnou vodou,
4. požiadavky na kvalitu vody,
5. spôsob vyprázdňovania a zneškodňovania obsahu domových žúmp

- 2 –

**§ 2**

**Zásobovanie vodou v núdzových situáciách**

1. Obec Trnovo zásobuje obyvateľov pitnou vodou verejným vodovodom, ktorého prevádzkovateľom je TURVOD Turčianska vodárenská spoločnosť, a.s., Martin . Celková kapacita verejného vodovodu je 0,51 litra /sek, celkový počet zásobovaných je 265 obyvateľov
2. Príprava na zásobovanie vodou na obdobie núdzovej situácie je plánovanie a prijímanie preventívnych opatrení na zabezpečenie dodávky pitnej vody pre obyvateľov, pre subjekty hospodárskej mobilizácie a pre ostatné zložky.
3. Núdzové zásobovanie vodou sa vykonáva v prípade, že dodávky pitnej vody nebude možné zabezpečiť ani v rozsahu obmedzeného zásobovania (cca 30 % súčasnej spotreby) alebo prerušenia dodávky vody z verejného vodovodu:  
   z dôvodu mimoriadnej udalosti:
4. pri ohrození života a zdravia ľudí alebo majetku,
5. pri obmedzení zásobovania vodou
6. pri poruche na verejnom vodovode
7. deštrukčnej činnosti zničením potrubia, zničením akumulačnej nádrže, vodojemu alebo úpravne pitnej vody a znemožnením dopravy pitnej vody obyvateľstvu,
8. kontaminácie pitnej vody na trase dodávky alebo na zdrojoch pitnej vody a jej následného znemožnenia požívania na pitné a potravinárskej účely,
9. mimoriadnych klimatických podmienok ( vysoké teploty a pokles zásob surovej vody na výrobu pitnej vody.
10. Prevádzkovateľ verejného vodovodu je povinný oznámiť obci a príslušným orgánom a organizáciám prerušenie alebo obmedzenie dodávky pitnej vody v lehotách v zmysle § 32 zákona č. 442/2002 Z. z. o verejných vodovodoch a kanalizáciách.
11. Núdzové zásobovanie vodou vykonáva prevádzkovateľ na odberných miestach cisternami alebo inými prepravnými prostriedkami.

**§ 3**

**Varianty núdzového zásobovania pitnou vodou**.

**Podľa rozsahu a dopadu na dodávku pitnej vody obyvateľstvu cestou verejného vodovodu je v obci využiteľný variant:**

1/ rozvozom pitnej vody v cisternách do určeného miesta výdaja ( výdajne) zabezpečeného prevádzkovateľom.Na základe vypracovaného harmonogramu výdaja je možné v priebehu dňa zabezpečiť výdaj pitnej vody všetkým obyvateľom v postihnutej časti obce (resp. na celom území obce).

- 3 -

2/ rozvozom balenej pitnej vody do výdajne. Pitnú vodu na základe zmluvy dodajú prevádzkovatelia potravín priamo do výdajne pitnej vody.

3/ použitím súkromných studní po vykonaní veterinárnej, zdravotnej a hygienickej kontrole.

**Organizácia núdzového zásobovania**

**§ 4**

**Určenie výdajní pitnej vody**

1. Na zabezpečenie núdzového zásobovania pre prvé tri dni z hľadiska hustoty obyvateľov sa na základe vyhodnotenia situácie určuje nasledovná výdajňa pitnej vody:

Výdajňa č. 1 : Priestranstvo pred obec. úradom – priamy výdaj obyvateľom

Harmonogram výdaja : 1. výdaj : od 9,00 hod. do 11,00 hod.

2. výdaj : od 15,00 hod. do 17,00 hod.

1. Forma, harmonogram a kapacita výdaja bude spresnená na základe skutkového stavu krízovej situácie, kde bude určený počet a jednotlivé odberné miesta aktualizované podľa potreby krízovým štábom obce.

**§ 5**

**Zásobovaní obyvatelia a zodpovedné osoby za výdaj pitnej vody**:

Výdajňa č. 1: Priestranstvo pre Obecným úradom : - za výdaj zodpovední : p. Mária Ruttkayová

Zodpovední ľudia budú určení menovacím dekrétom obce Trnovo.

**§ 6**

**Určenie zodpovedných zástupcov obce**

a/ Pre koordináciu a spoluprácu s Okresným úradom : starosta obce Trnovo – Ján Lukáč

b/ Pre koordináciu s dodávateľom pitnej vody: starosta obce Trnovo – Ján Lukáč

**§ 7**

**Organizácia a spôsob zabezpečenia pitnou vodou subjektov pôsobiacich na území obce.**

Na území obce pôsobí: COOP Jednota – predajňa, zásobovaná z verejného vodovodu.

- 4 –

**§ 8**

**Obdobie núdzového zásobovania**

Po vyhlásení núdzového stavu a na základe analýzy a vyhodnotenia situácie obec stanoví obdobie núdzového zásobovania a množstvá dodávanej pitnej vody podľa Vyhl. MŽP SR č. 259/2005 Z. z. a predpokladané obnovenie zásobovania pitnou vodou normálnym spôsobom.

V tomto období zvlášť zvýrazniť zákaz používania pitnej vody na iné účely a riešiť aj formu dodávky úžitkovej vody na sociálne a hygienické účely.

**§ 9**

**Práva a povinnosti**

1. Zásobovateľ je povinný zabezpečiť núdzové zásobovanie pitnou vodou podľa harmonogramu rozvozu v dohodnutom množstve
2. Krízový štáb je povinný určiť odberové množstvo pitnej vody na jeden deň a osobu.
3. Spotrebiteľ má právo určené množstvo pitnej vody odobrať a  v rozvozový deň pristaviť si vlastnú kalibrovanú nádobu na odber pitnej vody na miesto určené pre odber vody.
4. Zásobovateľ zníži, prípadne odmietne núdzové zásobovanie pitnou vodou ak ju spotrebiteľ využíva na iný než dohodnutý účel.
5. Prevádzkovateľ verejného vodovodu je povinný oznámiť obci a príslušným orgánom a organizáciám prerušenie alebo obmedzenie dodávky pitnej vody v lehotách v zmysle § 32 zákona č. 442/2002 Z.z. o verejných vodovodoch a kanalizáciách.

**§ 10**

**Požiadavky na kvalitu vody**

1. Zásobovateľ zodpovedá za to, že pri náhradnom zásobovaní pitnou vodou – cisternou, nedôjde k zníženiu jej kvality, pričom voda musí spĺňať všetky podmienky na kvalitu vody.
2. Spotrebiteľ zodpovedá sám za kvalitu už odobratého množstva pitnej vody.

-5 -

**§ 11**

**Obdobie núdzového zásobovania**

Po vyhlásení núdzového stavu a na základe analýzy a vyhodnotenia situácie obec stanoví obdobie núdzového zásobovania a množstvá dodávanej pitnej vody podľa Vyhlášky MŽP SR č. 259/2005 Z. z. a predpokladané obnovenie zásobovania pitnou vodou normálnym spôsobom. V tomto období zvlášť zvýrazniť zákaz používania pitnej vody na iné účely a riešiť aj formu dodávky úžitkovej vody na sociálne a hygienické účely.

**§ 12**

**Záväzné nariadenia obce pre núdzové zásobovanie obyvateľov**

Úlohy, opatrenia a postup na úseku núdzového zásobovania pitnou vodou vyplývajúce z plánu núdzového zásobovania obec uverejní na miestach k tomu obvyklých.

**§ 13**

**Zneškodňovanie obsahu domových žúmp**

1. Vlastník žumpy je povinný udržiavať a prevádzkovať žumpu tak, aby nedochádzalo k únikom odpadových vôd zo žumpy do okolia a k ohrozovaniu alebo poškodzovaniu zdravia obyvateľov alebo životného prostredia.

2. Obsah žumpy je dovolené vyvážať len na miesta na to určené. Zakázané je vypúšťať alebo vyvážať obsah žumpy do :  
- povrchových a podzemných vôd na pozemkoch v intraviláne a extraviláne obce,  
- dažďovej kanalizácie, krytých rigolov, krytých profilov vodných tokov,  
- záhrad, rigolov, na trávnaté plochy, poľnohospodárske a lesné pozemky a iné plochy, aj keby boli vo vlastníctve užívateľa žumpy.

3. Vlastník žumpy musí zabezpečiť vývoz a zneškodňovanie obsahu žumpy v intervaloch zodpovedajúcich kapacite žumpy na vlastné náklady prostredníctvom oprávnenej právnickej osoby alebo fyzickej osoby oprávnenej na podnikanie v súlade s platnými

- 6 -

predpismi. Spoločnosťami, ktoré sa zaoberajú zneškodňovanie obsahu žúmp a septikov v okrese Martin je TURVOD Turčianska vodárenská spoločnosť, a.s. Prevádzkovateľ žumpy je oprávnený využiť služby iného subjektu oprávneného na zneškodňovanie obsahu žúmp a septikov.

4. Prevádzkovateľ žumpy je povinný predložiť na požiadanie kontrolnému orgánu obce Trnovo doklad o spôsobe zhodnotenia alebo zneškodnenia odpadových vôd zo žúmp alebo septikov.

**§ 14**

**Záverečné ustanovenia**

1. Všeobecne záväzné nariadenie obce Trnovo č. 1/2015 bolo schválené Obecným zastupiteľstvom obce dňa 11.02.2015 uznesením č. 02/2015

1. Účinnosť nadobúda dňa 27.02.2015.

1. Zmeny a doplnky možno vykonať len všeobecne záväzným nariadením.

V Trnove, dňa 11.02.2015

Vyvesené : 12.02.2015

Zvesené : .............................

**Ján L u k á č**

starosta obce